earth hour | © My Klaskamer - idees en gedagtes uit 'n juffrou se pen
Juffer	2020, afrikaans	earth hour, water	Lewer kommentaar
Praat gerus oor waterbesparing, die gebruike van water, die belangrikheid van water en waarom skoon water so belangrik is. Waar en wanneer gebruik ons dit? Wie gebruik water en kan ons daarsonder?
Plant 'n Spekboom of twee. Wat van 'n heining of 'n rytjie al langs die skool se grensdrade langs? Is daar waterbronne om skoon te maak (bv. spruite, rivierwalle, 'n strandgebied)?
Earth Hour is vanjaar op die 28ste Maart.
Bepaal dalk 'n tydperk waar 'n mens by die dag by die skool kan vier. Skakel die ligte af, skakel die elektronika af en raai die outjies aan om lanterns, kopligte of flitsligte te bring. Gebruik die uur om boeke te lees, bordspeletjies te speel of om tyd aan kuns en kunsvlyt te spandeer.
Hoe maklik of moeilik is dit om sonder elektroniese toebehore of elektrisiteit te wees?
Juffer	afrikaans	earth hour	Lewer kommentaar
Staan op 28 Maart 'n uur aan Earth Hour (20:30 – 21:30) af.
Dit is amper skoolvakansie en EARTH HOUR val op die 29ste Maart. Skakel die krag vir 'n uur af, steek die kerse aan en ontspan saam as gesin. Maak solank 'n oorlewingshouer gereed en vul dit met bordspeletjies (slangetjies en leertjies, Scrabble, kaarte, ens.), storieboeke, stories of liedjies op die iPod en die kwartaal se flitskaarte. Dink aan herwinningsprojekte om te probeer en probeer een of twee in dié uur. Voeg items soos 'n groot kombers, eetgoed en 'n flitslig by om die oorlewingsproses lekkerder te maak, MAAR hou die houer toe om eers Saterdag om 20:30 oop te maak. Hoe lank duur 'n uur? Stel die aftel wekker. Geniet die aandjie saam!